ตื่นเต้น
โดย...ทีมข่าวการเงินโพสต์ทูเดย์
1 ก.ย. 2559

โดย...ทีมข่าวการเงินโพสต์ทูเดย์
ไม่ใช่คนใกล้ชิดหรือเพื่อนฝูง คงไม่มีใครรู้ว่า นายแบงก์ไฮเปอร์อย่าง ฐากร ปิยะพันธ์ ประธานคณะเจ้าหน้าที่ด้านกรุงศรี คอนซูมเมอร์ และผู้บริหารสายงานดิจิทัลแบงก์์กิ้งและนวัตกรรม ธนาคารกรุงศรีอยุธยานั้น มีความใฝ่ฝันอยากจะทำงานทางการเมือง หรือ อยากจะทำงานอะไรก็ได้ที่เป็นงานเพื่อส่วนรวม
แต่เพราะเป็นนายแบงก์การจะไปทำงานเพื่อส่วนรวมก็ไม่ง่าย แต่ก็มีทางที่จะทำตามฝัน ว่าแล้วหนุ่มเอ๋อ ก็ส่งใบสมัครแจ้งวัตถุประสงค์ไปที่สำนักงานคณะกรรมการนโยบายรัฐวิสาหกิจ (สคร.) แสดงความจำนงว่าสนใจจะสมัครเป็นกรรมการ คนร. ที่จะดำเนินการหลังจากจัดตั้งซูเปอร์โฮลดิ้งแล้ว
และเมื่อวันก่อน ฐากร รับเชิญไปบรรยายเรื่องฟินเทคให้ผู้บริหารกลุ่มเซ็นทรัลฟัง ถึงจะรับเชิญไปบรรยายมาหลายๆ ที่แล้ว แต่งานนี้ได้เจอ ประสาร ไตรรัตน์วรกุล อดีตผู้ว่าการแบงก์ชาติ นั่งฟังอยู่ด้วย คุณเอ๋อก็เลยตื่นเต้นนิดหน่อย
ที่ตื่นเต้นนี่กลัวจะพูดผิดแล้วถูกจับได้หรือเปล่า คริ คริ